Обичајно право - названо тако јер је било „заједничко” за све краљеве дворове широм Енглеске — настало је је у пракси судова енглеских краљева вековима који следе након Норманског освајања Енглеске 1066. године. Разни појединачни судови постојали су широм земље: урбане четврти и трговачки сајмови држали су своје судове као и Универзитети у Оксфорду и Кембриџу, а велики земљопоседници такође су имали своје властелинске судове по потреби. Поред тога, Католичка црква је водила сопствени судски систем који је пресуђивао о питањима канонског права.